Na temelju članka 391. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12. i 152/14), članka 42. Statuta Općine Pitomača („Službene novine“ Općine Pitomača, broj 1/21. i 4/21) i Odluke o načinu raspolaganja, korištenja i upravljanja imovinom u vlasništvu Općine Pitomača („Službene novine“ broj 8/21), Općinski načelnik donosi

**JAVNI NATJEČAJ**

**za prodaju Osobnog automobila putem**

**prikupljanja pisanih ponuda**

 **1. Raspisuje se Javni natječaj za prodaju osobnog automobila putem prikupljanja pisanih ponuda, marka/tip: VW PASSAT 2.0 TDI COMFORTLINE, godina proizvodnje: 2012., boja vozila: Reflexilber Metallic,** br. sjedala 5, vrata 4, **snaga motora u kW: 103, prijeđenih kilometara: 243321, po početnoj natječajnoj cijeni od 60.000,00 kn (slovima:šezdesettisućakuna). Vozilo je redovno održavano, a Općina Pitomača prvi je vlasnik.**

**Pokretnina iz prethodnog stavka izlažu se prodaji prema načelu „viđeno-kupljeno“, što isključuje sve naknadne prigovore kupca.**

 **2.** Pravo sudjelovanja u ovom Javnom natječaju imaju fizičke i pravne osobe (u daljnjem tekstu: ponuditelj), koje prema pozitivnim propisima Republike Hrvatske mogu stjecati vlasništvo pokretnina u RH i koje nemaju dospjelih financijskih obveza prema Općini Pitomača.

 **3.** Ponuditelj, koji se natječe za kupnju pokretnine izložene na prodaju dužan je za sudjelovanje u istom, uplatiti za korist Općine Pitomača jamčevinu koja iznosi 10% od utvrđenog iznosa početne cijene, a koja je naznačena u točki 1. ovog Javnog natječaja. Jamčevina se uplaćuje na žiro-račun Općine Pitomača, IBAN: HR4424020061833200005, s pozivom na broj HR68 7706-OIB ponuditelja, do isteka roka za podnošenje ponuda.

 **4.** Rok za podnošenje ponuda je **12. svibnja 2022. godine, do 10:00 sati,** bez obzira na način dostave.

 **5.** Ponuda za kupnju pokretnina dostavlja se u zatvorenoj omotnici i obavezno sadrži:

- ime i prezime odnosno naziv ponuditelja ponude, podatak o osobnom identifikacijskom broju (OIB) ponuditelja, broju žiro-računa ili tekućeg računa na koji se može izvršiti povrat jamčevine,

- dokaz o uplati jamčevine,

- izjavu o prihvaćanju svih uvjeta utvrđenih ovim Javnim natječajem (primjer dostupan na web stranici Općine Pitomača, www.pitomaca.hr),

- presliku osobne iskaznice ponuditelja ukoliko je isti fizička osoba, odnosno presliku dokaza o registraciji pravne osobe, ako je ponuditelj pravna osoba (dokaz o registraciji pravne osobe ne smije biti stariji od 3 mjeseca).

 **6.** Ponude za kupnju pokretnine koja je izložena na prodaju u ovom Javnom natječaju dostavljaju se s naznakom: „**JAVNI NATJEČAJ ZA PRODAJU OSOBNOG AUTOMOBILA PUTEM PRIKUPLJANJA PISANIH PONUDA – NE OTVARAJ!“ na sljedeću adresu: OPĆINA PITOMAČA, Ljudevita Gaja 26/I, 33 405 Pitomača.**

 Nerazumljive, neodređene, nepotpune i nepravovremene ponude, kao i ponude u kojima je iznos ponuđene kupoprodajne cijene niži od onog određenog u početnoj cijeni neće se razmatrati.

 **7.** Javno otvaranje pristiglih ponuda obaviti će Povjerenstvo za provedbu javnog natječaja za prodaju osobnog automobila putem prikupljanja pisanih ponuda dana **12.svibnja 2022. godine, s početkom u 10:00 sati**, u Općinskoj vijećnici Općine Pitomača, dok će o rezultatima izbora svi ponuditelji biti pismeno obaviješteni najkasnije u roku od 15 dana od dana otvaranja ponuda.

 Konačnu odluku o odabiru najpovoljnijeg ponuditelja za kupnju pokretnine iz ovog Javnog natječaja donijeti će Općinski načelnik.

 **8. Kriterij za odabir** je najviša ponuđena cijena. Ukoliko su dva ili više ponuditelja ponudili istu cijenu za nekretninu iz članka 1. ove Odluke, najpovoljnijom ponudom smatrati će se ona ponuda koja je zaprimljena ranije.

 **9.** Ponuditeljima koji su sudjelovali u ovom Javnom natječaju, a koji nisu izabrani kao najpovoljniji, vratiti će se iznos uplaćene jamčevine u roku od 15 dana od dana donošenje Odluke o odabiru najpovoljnijih ponuditelja. Ponuditeljima koji su izabrani kao najpovoljniji, uplaćena jamčevina uračunat će se u kupoprodajnu cijenu.

 **10.** Općinski načelnik s odabranim najpovoljnijim ponuditeljima će u roku od 30 dana od dana donošenja Odluke o odabiru najpovoljnijeg ponuditelja pristupiti sklapanju Ugovora o kupoprodaji predmetnih nekretnina.

 Najpovoljniji ponuditelji koji odustanu od ponude nakon donošenja navedene Odluke i ne pristupe sklapanju ugovora o kupoprodaji u za to ostavljenom roku ili ne uplate u cijelosti ugovorenu cijenu u skladu sa ugovorom o kupoprodaji, gube pravo na povrat uplaćene jamčevine, a nekretnine će se izložiti prodaji na novom javnom natječaju.

 **12.** Kupoprodajnu cijenu kupac je dužan uplatiti jednokratno u roku od 30 dana od dana sklapanja Ugovora o kupoprodaji. Troškove promjene vlasništva snosi kupac.

 **13. Zainteresirani mogu uz prethodnu najavu izvršiti uvid u stanje vozila svakim radnim danom od 09,00 do 12,00 sati. Kontakt telefon** broj: 033/782-840 ili 033/782-860. Osoba za kontakt: Hrvoje Šokec.

**14. Općinski načelnik zadržava pravo poništenja ovog Javnog natječaja u dijelu ili u cijelosti** bez posebnog obrazloženja.

KLASA: 940-01/22-01/06

URBROJ: 2189-16-22-2

Pitomača, 28. travnja 2022.

 OPĆINA PITOMAČA

 OPĆINSKI NAČELNIK:

 Željko Grgačić